fi fi fi sv fi fi fi fi sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Luottamus ja kunnioitus ovat yhdenvertaisen osallistumisen edellytyksiä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Hyvinvointi- ja terveyserot, Yhdenvertaisuus
Monimutkaisten yhteiskunnallisten ongelmien ratkaisemiseen kannattaa kutsua mukaan ne, joita nuo ongelmat eniten koskettavat.
Samoin palvelun kohderyhmä kannattaa kutsua mukaan palvelujen kehittämiseen – erityisesti heidät, jotka käyttävät palveluita paljon, ja heidät, joille palvelusta olisi paljon hyötyä mutta joita palvelu ei ole vielä jostain syystä tavoittanut.
Kysymys kuitenkin kuuluu: onko ihmisillä halua tai uskallusta tulla mukaan ratkomaan asioita yhteisen pöydän ääreen?
Kutsun saanut saattaa pohtia: En usko mahdollisuuksiini vaikuttaa, joten miksi edes yrittäisin? Arvostavatko muut minua tai sanomisiani? Kohdellaanko minua hyvin, jos lähden mukaan? Innostuminen on vaikeaa, jos en luota muihin ihmisiin tai muut eivät luota minuun.
Luottamus, kunnioitus ja arvostus ovatkin aivan keskeisiä osallisuuden edellytyksiä.
Osallinen ihminen tulee kuulluksi omana itsenään. Hän luottaa muihin ja kokee, että myös muut luottavat häneen. Osallinen ihminen pystyy vaikuttamaan oman elämänsä kulkuun ja joihinkin yhteisiin asioihin. Oleellista on, että oikeasti uskoo näihin toiminta- ja vaikuttamismahdollisuuksiin ja kokee, että omilla tekemisillä on merkitystä, ja että häntä arvostetaan.
Luottamuksen, kunnioituksen ja osallisuuden kokemuksia palveluissa
Moni meistä saa näitä kokemuksia lähes päivittäin työelämässä. Keskityn kuitenkin tässä kirjoituksessa siihen, mitä julkinen toimija voi tehdä, jotta kokemukset olisivat arkipäivää meille kaikille huolimatta siitä, oliko työelämässä vai ei.
Luottamuksen, kunnioituksen ja osallisuuden kokemuksia voidaan lisätä esimerkiksi palveluissa. Kaikki lähtee siitä, että asiakas kohdataan palveluissa kunnioittavasti ja arvostavasti. Hän saa työstää tilannettaan itselleen sopivilla tavoilla. Hän saa tukea tarpeidensa mukaan. Asiakkaaseen luotetaan oman elämänsä asiantuntijana ja hän saa valita, mihin palveluun osallistuu. Myös ennakoitavuus ja sujuva yhteydenpito lisäävät kokemusta, että ihmiseen luotetaan ja häntä kunnioitetaan.
Työttömyys saattaa olla kova kolaus ihmisen omanarvontunnolle ja koetulle kunnioitukselle, minkä vuoksi varsinkin työllisyystoimissa on syytä panostaa ihmisen osallisuuteen ja autonomiaan. Esimerkiksi työttömyysetuuksiin liitetty aktivointivelvoite pitäisi saada suorittaa itselle mielekkäällä tavalla. Opiskelun ja kurssien suorittamisen ohella esimerkiksi yhteiskunnallinen vaikuttaminen tai luova toiminta voisivat olla hyödyllistä toimintaa oman jatkon kannalta.
Työllisyystoimiin osallistuessa voisi tukien ja korvausten ohella saada muitakin etuja, kuten matkalipun, yhteisen lounaan tai liikuntasetelin, joita työelämässä olevat usein saavat. Taloudellisen helpotuksen lisäksi se lisäisi arvostuksen tunnetta.
Olisi myös tärkeää, että aktivointitoimissa pääsisi näyttämään omaa osaamistaan ja toimimaan muiden hyväksi, jolloin saisi kiitosta ja tunnustusta.
Kiitosta, arvostusta ja yhteyksiä ihmisiin myös muualla kuin palveluissa
Vaikeuksien kanssa kamppaileville ihmisille on tärkeää päästä kohtaamaan muita myös muualla kuin palveluissa, joissa ongelmat ja ihmisen asema määrittävät usein kohtaamista. Kunnissa ja alueilla voidaan luoda tiloja ja toimintaa, joissa ihmiset kohtaavat toisiaan yhdenvertaisina yhteisön jäseninä ja tekevät asioita yhdessä. Tällaisia tiloja ja tilanteita ovat esimerkiksi kirjastot, puistot, asukastalot, perhekeskukset, talkoot ja juhlat.
Osallisuustyön yhtenä keskeisenä tavoitteena on saada yhteiskuntaryhmät kohtaamaan. Se vähentää syrjinnän kokemuksia, ennakkoluuloja ja yksinäisyyttä. Yhteisessä tekemisessä voi saada arvostusta muilta ja huomata, että myös muut pitävät omia tekemisiä merkityksellisinä. Se lisää luottamusta itseen, muihin ja tulevaisuuden näkymiin.
Osallisuuden kokemukset kannustavat osallistumaan yhteiseen toimintaan myös jatkossa!
Tutustu aiheeseen syvällisemmin THL:n tuoreessa Yhdenvertaisen kunnan tekijät -verkkokoulutuksessa (eOppiva.fi).
Katso video: Mitä osallisuus on ja miten sitä edistetään? (Youtube)
Miten heikoimmassa asemassa olevat saadaan mukaan yhteiskehittämiseen? (Innokylä-blogi 15.2.2022)
Osallisuuden edistämisen mallit (Thl.fi)
Osallisuuden osa-alueet ja osallisuuden edistämisen periaatteet (Thl.fi)
Salla Valtari kehittämispäällikkö Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.